ಎಸ್400 ಹಾದಿ ಸುಗಮ! ಭಾರತದ ಮೇಲಿದ್ದ ನಿರ್ಬಂಧ ತೆರವು ವಾಷಿಂಗ್ಟನ್: ರಷ್ಯಾದಿಂದ ಎಸ್400 ಕ್ಷಿಪಣಿ ರಕ್ಷಣಾ ವ್ಯವಸ್ಥೆಯನ್ನು ಖರೀದಿಸುತ್ತಿರುವ ಭಾರತಕ್ಕೆ ಕಠಿಣ ನಿರ್ಬಂಧದಿಂದ ವಿನಾಯ್ತಿ ನೀಡುವ ಶಾಸನಾತ್ಮಕ ತಿದ್ದುಪಡಿಗೆ ಅಮೆರಿಕದ ಹೌಸ್ ಆಫ್ ರೆಪ್ರಸೆಂಟೇಟಿವ್ಸ್ ಧ್ವನಿಮತದ ಮೂಲಕ ಅಂಗೀಕಾರ ನೀಡಿದೆ. ಚೀನದಂಥ ಆಕ್ರಮಣಕಾರಿ ದೇಶವನ್ನು ಎದುರಿಸುವ ಉದ್ದೇಶದಿಂದಲೇ ಭಾರತವು ಈ ವ್ಯವಸ್ಥೆಯನ್ನು ಖರೀದಿಸುತ್ತಿರುವುದರಿಂದ ವಿನಾಯ್ತಿ ನೀಡಲು ಅಮೆರಿಕ ಒಪ್ಪಿದೆ. ಭಾರತೀಯ ಅಮೆರಿಕನ್ ಸಂಸದ ರೋ ಖನ್ನಾ ಅವರೇ ಈ ತಿದ್ದುಪಡಿ ವಿಧೇಯಕವನ್ನು ಮಂಡಿಸಿದ್ದಾರೆ. ಈಗ ಇದು ಅಂಗೀಕಾರಗೊಂಡಿರುವ ಕಾರಣ, ಭಾರತದ ವಿರುದ್ಧ ಅಮೆರಿಕವು ಕಾಟ್ಸಾ ಕಾಯ್ದೆ ನಿರ್ಬಂಧಗಳ ಮೂಲಕ ಅಮೆರಿಕದ ವಿರೋಧಿಗಳನ್ನು ಎದುರಿಸುವ ಕಾಯ್ದೆ ಅನ್ವಯ ಕ್ರಮ ಕೈಗೊಳ್ಳುವಂತಿಲ್ಲ.